o
Toora on Israelin kansan perinne.
Raamatusta voidaan tehdä eri painoksia, sanoja voidaan muuttaa,
tekstiä voidaan editoida ja tuloksena voi olla eri kirja.
Me pyrimme Toora-, Tfilin- ja Mezuzateksteissä
maksimaaliseen tarkkuuteen.
Pienenpienikin ero kirjaimen muodossa voi aiheuttaa
sekaannusta esim. kirjainten "resh" ja "dalet" välillä.
Tämän estämiseksi on hyvin tarkat säännöt.
Perinteisesti kirjuri käsin- kirjoittaa Tooratekstin
pergamentille musteella ja sulkakynällä.
Sääntöjä noudatetaan tarkasti.
2000 vuoden hajaannuksen jälkeen,
kun verrataan Tooratekstejä, kaikkia viittä Mooseksen kirjaa
lukemattomine kirjainmerkkeineen, nähdään, että joitain pilkkuja
lukuunottamatta ne ovat säilyneet muuttumattomina.
Israelin kansan voima on perinteen säilyttämisessä.
Rikkinäinen puhelin-leikissä tietty sana kuiskataan korvasta korvaan
ja lopuksi yleensä saadaan täysin eri sana.
Tämän tietäen Jumala on viisaidemme kautta antanut meille
nämä säännöt, että perinne säilyisi muuttumattomana.
2000 vuoden jälkeen palasimme, tuo Marokosta ja tuo Amerikasta.
Eivät ehtineet vielä tervehtiä eivätkä puhuneet yhteistä kieltä,
mutta kun synagoogassa annettiin rukousmerkki,
kaikki yhtyivät samaan rukoukseen samasta kohdasta
2000 vuoden jälkeen.
Toorapergamentit ovat perinteemme säilyttäjiä.
Mitä Toora merkitsee Israelin kansalle?
Se on peruskivi ja juutalaisen kansan keskipiste.
Se yhdistää meidät kaikkialla maailmassa,
Israelissa, Euroopassa, Australiassa, Afrikassa,
ihonväristä, iästä tai sukupuolesta riippumatta.
Olemme kaikki yhteydessä Tooraan.
Toora ei ole teksti, se on Jumalan tahto ja ilmentymä
pyhissä kirjaimissa.
Ei ole kyse painomusteesta, vaan jostain meille käsittämättömästä,
Jumalan olemuksesta.
Kristallisoitu tahto ja korkea viisaus, jota suurempaa ei ole.
Jumala loi maailman Tooran pohjalta ja jatkaa luomistaan.
Jos Tooran tutkiminen loppuu, koko maailma tuhoutuu.
Toora ei ole tärkeä ainoastaan minulle tai Israelin kansalle,
vaan koko maailmalle. Tooran opiskelu kannattelee maailmaa.
Mitä tiedät Toorasta?
Kun Jaakob ...kun he syntyivät, Eesau piti kiinni Jaakobin jalasta
ja...ja...kun...kun...
Eesau halusi tappaa Jaakobin, koska hän otti esikoisuuden.
ja Jaakob pakeni sinne, missä Laaban asui
Hän asui siellä ja sitten hän meni naimisiin
ja sitten syntyi lapsia. Hänen kaikki lapsensa ovat heimoja,
12 Israelin heimoa.
Kuinka paljon luet Tooraa?
Niin paljon kuin voin. Olen Länsimuurilla joka päivä,
sapattia lukuunottamatta, noin 4-5 tuntia.
Aiemmin vain lukaisin ja kiirehdin jalkapallo-otteluun.
En välittänyt Toorasta.
Tänään tarvitsen Tooraa ja vähitellen pääsen syvemmälle
ja tunnen itseni pieneksi, tyyneksi ja rauhalliseksi.
Vaikka kadulla tönitään ja riidellään,
pystyn antamaan anteeksi. Aiemmin en ollut sellainen.
Jos tulin tönityksi, annoin takaisin korkojen kanssa.
Mistä saimme Tooran?
Jumalalta. -Miten?
Mooses kiipesi vuorelle yöllä ja... ja... ja... En tiedä.
Tiedätkö sinä? -En.
Tiedätkö mistä Toora tuli?
Kyllä. Jumalalta.
Miten se tapahtui?
Mooses nousi 40 päiväksi ja yöksi taivaaseen ja
kirjoitti koko Tooran, jonka Jumala antoi
ja toi sen Israelin kansalle.
Onko Toora sinusta tärkeä? -On. -Miksi?
Jumala sanoi, että se on pyhä ja meidän pitää uskoa siihen.
Jumala antoi meille Tooran.
Kun Toora annettiin Siinailla, sitä tarjottiin ismaelilaisille.
He kysyivät, mitä siinä lukee. He eivät halunneet totella käskyjä.
Juutalaiset lupasivat noudattaa käskyjä ja niin he saivat Tooran.
Toora tuli Jumalalta Mooseksen kautta, joka kirjoitti
viisi Tooran kirjaa.
Se on säilynyt muuttumatto- mana 3000 vuotta siitä,
kun se annettiin Moosekselle Siinain vuorella,
vaikka meidät hajotettiin ympäri maailmaa.
Siitä ollaan montaa mieltä. Sanotaan, että Siinailta.
Ei sillä ole väliä. Pääasia, että luemme sitä ahkerasti.
Toora annettiin Moosekselle Siinailla
ja se siirtyi perinteenä sukupolvelta toiselle.
Siinain vuoren juurella oli koko kansa, 600 000 ihmistä,
jotka kuulivat 10 käskyä ja saivat Tooran.
Kaikki nämä 600 000 kuulivat saman version.
Tämän voi osoittaa järjellä, vaikka usko onkin pääasiassa
elämysperäinen asia.
Lain antamisella Siinailla oli 600 000 todistajaa.
Ei vain yksi henkilö, joka väittää kuulleensa.
600 000 kuuli sen sanasta sanaan ja se antaa pohjan perinteelle,
joka on siirtynyt meille asti.
Tämä on Tfilin. Sen käyttäminen on Tooran käsky.
Kun Jumala käskee jotain, me emme väitä vastaan.
Näitä on kaksi. Yksi käsivarteen ja toinen silmien väliin
tai tarkemmin otsalle.
Käsivarsikotelossa on yksi lokero, koska Toorassa
sanotaan yksikössä "merkiksi" käteesi.
Siksi tässä on yksi lokero.
Otsakotelo eli Tooran kielellä "totafot"
merkitsee "kaksi kertaa kaksi" tai "neljä".
Siksi tässä on neljä lokeroa.
Otin tämän pienen tekstikäärön käsivarsikotelosta.
Otsakotelossa on myös kääröt.
Jokaiseeen näistä on kirjoitettu Raamatun pyhät sanat.
Nämä ovat ne jakeet, joissa puhutaan Tfilineistä.
Nämä sanat meidän on pantava käsivarrellemme ja otsallemme.
Miksi teemme sen? Koska Jumala on niin käskenyt.
Elämme materian maailmassa ja ihmiselle on luontaista
vajota aineelliseen.
Jumala on antanut meille käskyt kohottamaan ja muistuttamaan
ja yhdistämään meitä itseensä.
Jokaista juutalaista kehotetaan aamuisin rukoillessaan sitomaan
Tfilin-kotelot ja näin sitomaan itsensä Jumalan kanssa.
Olkoot ne merkkinä ja muistutuk- sena käsivarrella ja otsalle.
Otsalla, koska tahdomme kohottaa ajatuksemme ja
käsivarrella, koska tahdomme kohottaa voimamme.
Tahdomme kohottaa kaikkemme ylöspäin, Jumalan palvelukseen.
Käytätkö Tfilin-koteloita?
Kyllä, joka päivä, paitsi sapattina ja juhlina.
Mitä ne merkitsevät sinulle?
Tfilin on merkki meidän ja Jumalan välillä, kuten sormus avioliitossa.
Se on päivittäinen yhteys Häneen.
Asiat on tapana vahvistaa kahden todistajan kautta.
Uskomme, että tarvitsemme kaksi todistajaa.
Meillä on joka päivä Tfilin ja ympärileikkaus.
Sapatti on itse todistaja, ja siksi sapattina emme
tarvitse Tfilin-koteloita.
Tfilin on merkki.
Jumalan ja Israelin kansan välillä on kolme liiton merkkiä
ja yksi niistä on Tfilin.
Tfilin ilmaisee, että olemme yhteydessä Jumalaan,
että tunnustamme Hänen valta- kuntansa ja käskynsä.
Gemarasta luemme, että Jumalallakin on Tfilin.
Siihen on kirjoitettu Hänen rakkautensa Israelin kansaan.
Meidän Tfilin-koteloihimme on kirjoitettu rakkautemme Häneen.
Minä en sido Tfilin-koteloita.
Se kuuluu miehelle.
Käytätkö Tfilin-koteloita?
Tottakai. Vielä kysytkin.
Mitä se merkitsee sinulle?
Minulle se on tapa. Merkityksestä en niin tiedä.
Kotona tehtiin niin ja minäkin otin sen tavaksi.
En odota mitään palkintoa siitä.
Se on osa päiväjärjestystä.
Tfilin-kotelot on tehtävä oikeasta materiaalista
ja se on eläimen nahka.
Eikä mikä tahansa, vaan puhtaan eläimen nahka,
naudan, puhtaan kalan tai kanalinnun nahka.
Joskus epäillään, tahtooko Jumala todella meidän
käyttävän eläimen nahkaa.
Maailma on Jumalan luoma, ja jos se on Hänen tahtonsa,
me teemme sen.
Ennenkuin siitä tuli osa pyhää esinettä, se oli vain eläin.
Tänään se elää ja huomenna ei.
Nyt se on osa pyhyyttä, ja ihmiset siunaavat sen.
Siis ensin otamme parkitun nahkan.
Se leikataan T-muotoon.
Puristimella siihen tehdään nämä neljä uloketta.
Näistä neljästä ulokkeesta muodostuvat
otsakoteloiden neljä lokeroa.
Tämä on yksinkertainen, mutta viisas prosessi.
Ne pannaan asteittain pienenevään muottiin.
Se kestää 12-14 kuukautta, koska
haluamme nahkan kuivuvan hyvin.
40% ei onnistu riittävän hyvin
päätyäkseen Tfilin-koteloiksi.
Kerran pilasin kotelon ja sanoin rabille:
Rabbi Shabtai, katso mitä tein.
Hän sanoi: Älä pyytele anteeksi minulta, vaan eläimeltä.
Se oli hienosti sanottu.
Kädessäni on Mezuza.
Siinä on Tfilin-tekstin kaksi viimeistä kappaletta.
Tämän asetamme ovipieleen.
Se on kuin kuningas, joka vartioi taloa.
Yleensä kuningas istuu linnassaan ja häntä vartioidaan ulkona.
Israelin Jumala vartioi kansaansa se ovilla.
Mezuza kierretään kääröksi. Sen ulkopinnalla on Jumalan nimi.
Se pannaan koteloon ja kiinnitetään ovipieleen.
Se on talon kaikissa ovissa, ei ainoastaan sisäänkäynnissä.
Ei kuitenkaan kylpyhuoneen ovessa.
Kaikissa ruokailu- ja makuu- tiloissa on Mezuza.
Mezuzassa on Jumalan nimi.
Kunnioitamme Jumalaa suutelemalla hänen sanaansa.
Jotkut pelaajat suutelevat jääkiekkomailaa.
Oli hyvä peli ja sinä rakastat mailaasi.
Ne, jotka rakastavat Herran käskyjä, suutelevat niitä.
Viitassa on yksi, kaksi, kolme, neljä kulmaa.
Se on suorakaiteen muotoinen.
Tähän vaatekappaleeseen on yhdistetty nämä nauhat.
Yleensä käytämme sitä rukoillessamme.
Näissä nauhoissa on sama idea, mutta niitä käytetään jatkuvasti.
Rukousviitta siunataan, suudellaan ja puetaan päälle.
Näin olemme kääriytyneinä Jumalan lakiin.
Puun juuret eivät näy, mutta oksat näkyvät.
Juuri ja oksa vastaavat toisiaan.
Voimme kuvata oksia ja ymmärtää juuria.
Meillä on juuret näkymättömässä hengellisessä maailmassa.
Käskyt ovat juuremme.
Jos noudatamme käskyjä virheellisesti,
se vaikuttaa elämäämme.
Jos haluamme olla parempia ihmisinä,
hengellisesti ja fyysisesti
ja menestyä jokapäiväisessä elämässä,
meidän juurtemme pitää myös menestyä.
On aikoja, jolloin meillä on sairautta tai muuta.
Rabit kehottavat tarkistamaan Tfilin-kotelot
ja Mezuzat.
Hengellisten juurten korjaaminen vaikuttaa meidän elämäämme.
Toora on kuin vesi, ja kuten kala ei voi elää ilman vettä,
Israelin kansa ei voi olla olemassa ilman Tooraa.
Joskus todisteet tulevat ulkopuolelta.
Kun kreikkalaiset ja roomalaiset tulivat tuhoamaan Israelin
ne eivät tulleet hävittämään sitä fyysisesti yksilö yksilöltä.
Ne tulivat ottamaan siltä Tooran.
Tooran käskyjen noudattaminen kiellettiin määräyksin.
Miksi? He ymmärsivät, että jos Israelilta otetaan Toora,
se kansana lakkaa olemasta.
Israelin kansa, Jumala ja Toora ovat yhtä.
Toora annettiin Israelille, mutta Israelin kansa ei tule
ylpeänä, erityisenä tai valittuna kansana,
vaan se tulee korjaamaan ja kohottamaan maailmaa.
Suomennos: Silja Bar David